उन्नाव रेपकांड में चौतरफा आलोचना के बाद बीजेपी की अगुआई वाली केंद्र और राज्य सरकार ने यह कदम उठाया। मामला उस वक्त सामने आया था जब रेप पीड़िता ने मुख्यमंत्री योगी आदित्यनाथ के लखनऊ आवास पर जान देने की कोशिश की थी। रेप की शिकायत वापस न लेने को लेकर 3 अप्रैल को लड़की के पिता के साथ विधायक के भाई अतुल सिंह सेंगर ने मारपीट की थी और आरोपी को उसी दिन गिरफ्तार कर लिया गया था। 9 अप्रैल को लड़की के पिता की मौत हो गई थी।